གོང་དུ་མཛོད་སྒྲ་འགྲེལ་ནས་གསུངས་པའི་དེའི་ལྷོ་ན་ཕྲོམ་དང་ཧོར་དུ་འབྱེད་པའི་རི་བྱང་རྩུག་རི་ཞེས་བྱ་བ་ལ།རྩི་ཤིང་དང་ནགས་ཚལ་གཅན་གཟན་དང་འདབ་ཆགས་གནས་སོ།།དེའི་ལྷོ་ན་གྲུ་གུ་ཚ་གསེར་དུ་འབྱེད་པ།བ་དག་ཤན་གྱི་རི་རྒྱུད་གནས་སོ།།ཞེས་པ་ནི།བསྒྲགས་གླིང་དུ།ནུབ་སྟག་གཟིག་དང་དབུས་གངས་ཀྱི་ར་བའི་བར་ནི།བ་དག་ཤ་དུང་གི་སྒོ་མོ་འདྲ་བས་བཅད།ཅེས་པ་དེ་ཡིན་པ་དང་།འདིར་བཤད་བ་དག་ཤན་ནམ་དག་ཤ་དུང་གི་སྒ་མོ་འདྲ་བ་ནི།གོང་ཞུས་བོད་ནུབ་ཕྱོགས་སུ་གནས་པའི་རྒྱབ་ཁབ་ཨུཛ་བྷེག་སི་ཐན་དང་།ཀིར་གྷི་སི་ཐན་སོགས་ཀྱི་ས་འབྲེལ་དུ་ཆགས་པའི་གངས་ཀྱི་རི་རྒྱུད་ཆེན་མོ་རི་བོ་དཱན་ཤན་ཞེས་ཤར་གླིང་དཀྱིལ་མའི་དབུས་སུ་ཅུང་སྐད་གྲགས་ཡོད་པ་དེ་ཡིན་པར་འདོད།